बॉलीवुड में तेजी से बढ़ी एडल्ट कॉमेडीज़ की तरफ सूचना एवं प्रसारण मंत्रालय का ध्यान गया है। खासकर सनी लियोनी की आगामी फिल्म 'मस्तीजादे' और 'क्या कूल हैं हम’ सीरीज की नई फिल्म के ट्रेलर्स देखने के बाद।
इसे लेकर केंद्रीय फिल्म प्रमाणन बोर्ड से जवाब मांगा गया है कि ये अश्लीलता कैसे पास कर दी गई? बोर्ड प्रमुख पहलाज निहलानी ने अपना जवाब मंत्रालय को भेजा है।
वे कहते हैं, 'हम अजीब स्थिति में उलझे हैं। करो तो गाली, न करो तो गाली। जब हम अश्लील कंटेंट पर सख्त थे तो हमें पोंगापंथी कहा गया। संस्कारी शब्द को गाली बना दिया गया। अश्लीलता परोसने दें तो ताली के लायक हो जाते हैं। तो हमने कुछ फिल्मों को अलग सर्टिफिकेट से पास कर दिया जिन्हें अन्यथा नहीं पास किया जाता।’
हालांकि तुरंत ही वे यह भी कहते हैं कि इन फिल्मों में जो सीन दिखाए जा रहे हैं वे अवैध हैं, "इन ट्लरे र्स में अश्लीलता के गिरे स्तर की तरफ हमारा ध्यान लाया गया था। हम भी दंग रह गए थे कि जो सीन और डायलॉग हमने सेंसर कर दिए थे उन्हें ट्रेलर्स में इस्तेमाल किया जा रहा है। एंग्री एंडियन गॉडेसेज़ के मेकर्स ने तो फिल्म से डिलीट किए सीन ऑनलाइन पोस्ट कर दिए।’
hin_Deva hin_Deva hin_Deva hin_Deva